JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Välisministrite tippkohtumine Negevis
Kas tuumarelvaoht Euroopas on tõeline?
Jeruusalemm taas ÜROs tüliõunaks
Välisminister Yair Lapid võõrustas
eelmisel pühapäeval alanud ajalooliselt tippkohtumisel
kolleege USAst, Araabia Ühendemiraatidest,
Bahreinist, Marokost ja Egiptusest.
Nii mitme välisministri üheaegne kohtumine ja just Iisraelis
kirjeldab hästi Lähis-Ida muutuvat poliitilist maastikku.
USA välisminister Antony Blinken
kohtus esmalt peaminister Naftali Bennettiga.
Seejärel pidasid Tony Blinken ja Iisraeli välisminister Yair Lapid
eelmisel pühapäeval Iisraeli Välisministeeriumis
ühise pressikonverentsi.
Jeruusalemmast reisisid mõlemad välisministrid Negevisse,
ühisele tippkohtumisele araabiamaade juhtidega.
See toimus Sde Bokeri kibutsis, mida tuntakse paremini
Iisraeli esimese peaministri David Ben Gurioni elukohana.
Kohtumine ise toimus hotellis Isrotel Kedma,
kus ministrid pidasid esmalt kahepoolseid töökohtumisi
ja seejärel keskenduti ühiselt regionaalsetele ohtudele,
väljakutsetele ja võimalustele.
Kohtumiste keskmes olid muuhulgas Iraani tuumakõnelused Viinis
ning sõda Venemaa ja Ukraina vahel.
Kohtumine mõistis üksmeelselt hukka Venemaa rünnakud,
Iraani kogu Lähis- ja Kesk-Ida ohustava tegevuse,
ning viimatised terrorirünnakud,
mille taga oli ISIS, Jeemeni houthid ja Hamas.
Tippkohtumine otsustati muuta ka igaaastaseks,
sest kõik pidasid seda äärmiselt kasulikuks.
Pärast Teist Maailmasõda
ja USA tuumarünnakuid Hiroshimasse ja Nagasakisse Jaapanis
pole tuumarelvade kasutamisest nurjunud poliitika tõttu
räägitud nii suurte tähtedega kui nüüd,
pärast Venemaa algatatud rünnakut Ukrainasse.
Kui tõsiselt seda tuleks võtta, on ise küsimus,
kuid samal ajal on selle sõnakasutuse algatanud Venemaa president
ja tema Ameerika kolleeg võttis väljakutse vastu.
26. veebruaril, vaid kaks päeva pärast Venemaa rünnakut Ukrainasse,
lõi president Joe Biden nn Tiigritiimi ette valmistama USA vastust juhuks,
kui Venemaa kasutab keemia-, bioloogilisi või tuumarelvi.
NATO tippkohtumisel Brüsselis umbes kuu aega hiljem,
reedel, 23. märtsil, küsiti president Bidenilt,
kuidas ta suhtuks sellesse,
kui Venemaa kasutaks Ukrainas massihävitusrelvi.
See, kuidas sellele vastaksime,
sõltuks eelkõige Venemaa massihävitusrelvade loomusest,
vastas president.
USA Senati relvajõudude komisjoni esimees Jack Reed
lisas presidendi avaldusele, et sellel oleksid kindlasti tagajärjed,
isegi kui relvade kasutus piirduks vaid Ukrainaga.
Anonüümne Valge Maja tippametnik viis küsimuse uuele tasemele,
tõdedes, et Venemaa väikseimgi taktikaline tuumapomm,
isegi Ukraina piirides kasutatuna,
ja isegi kui see pole suunatud NATO liikmesriigi vastu,
tähendaks, et kõik kokkulepped oleksid kohe tühistatud.
Moskva vastust ei tulnud kaua oodata.
Kremli esindaja Dimitry Peskov
lubas järgmisel päeval uudistetoimetuse CNN intervjuus,
et Venemaa ei kasuta Ukraina sõjas tuumarelvi.
USA valitsuse tippametnike meelest
rikkus Venemaa president Vladimir Putin oma lubadust
Ukrainat mitte rünnata.
Selles valguses tuleb võtta tõsiselt tema ähvardust kasutada tuumarelva,
kui Venemaa peaks kohtama eksistentsiaalset ohtu.
Iisraeli valitsus on sõna otseses mõttes raevus
pärast ÜRO teadet, et Jeruusalemma ei tohi nimetada Iisraeli pealinnaks.
Asi sai alguse sellest, kui Knesseti spiiker Mickey Levy
pidi kohtuma käesoleval nädalal ÜRO peasekretäri Antonio Guterresega
maailmaorganisatsiooni peakorteris New Yorgis.
Iisrael palus, et visiidiga ühendataks väike näitus,
mis kirjeldab diapositiividega Knesseti ajalugu.
Mainitud näitus oli varem üleval Ben Gurion lennuväljal
ja ÜROs nõustuti taotlusega, kuid saadeti samas juhised,
kus Iisraelil paluti eemaldada erinevad viited Jeruusalemma kohta
juudiriigi jagamatu, vaieldamatu ja igavese pealinnana.
ÜRO juhistes paluti Iisraelil eemaldada dia nr 43.
Seda põhjendati Peaassamblee
ja Julgeolekunõukogu vastavate otsustega,
mille järgi polevat Jeruusalemm Iisraeli pealinnana
nende perspektiivist pädev.
See on väga delikaatne teema, mainiti teates,
sest mainitud diapositiivi andmed on vastuolus rahvusvahelise õigusega.
Samas teates vaidlustas ÜRO ka teise diapositiivi,
kus Jeruusalemma kujutatakse juudi rahva igavese pealinna
ja nende püha linnana.
ÜRO sõnul polevat seegi tsitaat fotoga seotud
ja selle eemaldamine aitab ära hoida vastuolusid rahvusvahelise õiguse
ja poliitiliselt delikaatsete vaadetega.
Nii raporteeris Iisraeli telekanal 12.
See ÜRO arutu nõudmine
tähendab tegelikult palvet Iisraeli ajalugu ümber kirjutada,
ja me ei aktsepteeri seda kuidagi, ütles suursaadik Gilad Erdan,
kui neile ÜRO nõudmistele hävitava vastuse andis:
"Palestiinlased räägivad ÜROs avalikult ja vabalt
sellise rahva rikkast kultuurist, mida pole kunagi olemas olnud
mitte ühegi ajaloo ürikutes, see on puhas fiktsioon,
samal ajal, kui juutidel on keelatud
esitleda mitmetes kontekstides hästi dokumenteeritud fakte.
Selliseid, mida leiab ka maailma populaarseimas raamatus Piiblis.
Venemaa suursaadik Süürias Aleksander Efimov väitis,
et Iisraeli rünnakute sihiks Süürias on pingeid süvendada
ja poliitilist ebakindlust tekitada.
Efimov hoiatas samuti, et Iisraeli rünnakud Süürias
provotseerivad Venemaad reageerima,
mis on üks Venemaa karmimaid hukkamõiste
Iisraeli tegevusele Süürias.
Efimov kaebas lisaks, et Iisraeli sõjaliste rünnakute sihiks Süürias
on lisada pingeid ja lasta Läänel Süürias sõjategevust harrastada.
Avaldus tehti keset Venemaa sissetungi Ukrainasse,
mille Iisraeli ametnikud on hukka mõistnud.
Iisrael on toimetanud Ukrainasse ka sadu tonne humanitaarabi
ja avanud seal välihaigla.
Varem sellel kuul rääkis Venemaa suursaatkond Iisraelis,
et sõjalist koordineerimist Süürias ilmselt jätkatakse, ja tõdes,
et maade armeed arutavad selle mehhanismi küsimusi
praktiliselt iga päev.
Mehhanism on osutunud kasulikuks ja töötab endiselt.
Jaanuaris patrullisid Süüria ja Venemaa sõjalennukid ühiselt
õhuruumi Süüria piiride lähistel ja ka Golani kõrgustike lähedal,
ning plaanivad seda regulaarselt teha,
tsiteeris uudistetoimetus Interfax Venemaa Kaitseministeeriumi.
Pärast Venemaa sissetungi Ukrainasse,
mille mõistis hukka ka Iisraeli Välisministeerium,
teatas Venemaa suursaadik ÜROs Julgeolekunõukogule,
et ei tunnusta Iisraeli suveräänsust Golani kõrgustikul.
Varem, juba aastate eest on Venemaa teatanud sedagi,
et tunnustab Iisraeli pealinnaks vaid Lääne-Jeruusalemma.
Viimatisest rünnakust
Süürias asuvate Iraani Revolutsioonikaardi objektide pihta
teatati 7. märtsil, kui Iisraeli väidetav õhurünnak sihtis
Damaskuse lennuvälja ja Al-Assadi eeslinna lähedal asuvaid objekte.
Revolutsioonikaardi esindaja teatel hukkus rünnakus 2 nende ohvitseri.
Iraani Revolutsioonikaart hoiatas mõni päev pärast rünnakut,
et see kuritegu läheb sionistlikule valitsusele palju maksma.
Iisraeli armee pole oma kombe kohaselt
rünnakut kuidagi kommenteerinud.
Iisraelis on registreeritud taas üle 12 000 uue koroonaviirusjuhtumi
pärast 70 000 testi tegemist, teatas riigi terviseministeerium.
Juhtumite arv hakkas tõusma juba eelmise nädala alguses,
kui terviseeksperdid hoiatasid tulevase uue BA.2 variandi lainest,
kuigi tõsiste juhtumite arv pole veel oluliselt tõusnud.
Kuna mõned haiglad on siiski juba ületanud mahutavuse piirid,
teatas Iisraeli valitsus mõne päeva eest,
et lükkab veel kuu võrra edasi
kauaoodatud koroonapiirangute tühistamist,
toetudes juhtumite viimatisele tõusule
ja eriti mainitud BA.2 variandi levikule
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Toimetus soovib kõigile Baltic Princessi kruiisil viibijaile
õnnistatud Iisraeli-reisi.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee